**institucijų pateiktų pastabų derinimo lentelė**

**DĖL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“**

**NR. 10.1.2-ESFA-V-915 PRIEMONĖS ,,VIEŠOJO VALDYMO INSTITUCIJŲ ATVIRUMO DIDINIMAS IR VISUOMENĖS ĮSITRAUKIMO Į VIEŠOJO VALDYMO PROCESUS SKATINIMAS“ PROJEKTŲ FINANSAVIMO SĄLYGŲ APRAŠO PAKEITIMO projekto**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Europos socialinio fondo agentūros 2016 m. rugpjūčio 19 d. raštu Nr. SB-2016-00500 pateiktos pastabos | Įvertinti, ar teikiamas derinti Aprašo keitimas turėtų būti inicijuojamas, kaip esminis ar neesminis keitimas. Tuo atveju, jeigu planuojamas esminis keitimas, prašome apie tai informuoti Agentūrą, kaip numatyta Projektų administravimo ir finansavimo taisyklių 88 punkte. | Aprašo keitimas įvertintas kaip neesminis. |
| Siekiant užtikrinti, kad dalyvių darbo užmokestis, nurodytas Aprašo 35 punkte, negalėtų būti paraiškoje nurodomas mažesnis nei 15 proc. visų tinkamų finansuoti projekto išlaidų, tuo atveju kai dalyvių darbo užmokesčio suma viršija 15 proc., siūloma atitinkamai tikslinti minėtą nuostatą. | Atsižvelgta. |
| Informacinės visuomenės plėtros komitetas prie Susisiekimo ministerijos  2016 m. rugpjūčio 18 d. raštu Nr. S-782 pateiktos pastabos | Įsakymo projekto 2 punktą papildyti nauju papunkčiu, kuris numatytų, kad aprašas yra parengtas atsižvelgiant į Lietuvos Respublikos Vyriausybės 2015 m. gegužės 13 d. nutarimą Nr. 498 „Dėl valstybės informacinių išteklių infrastruktūros konsolidavimo ir jos valdymo optimizavimo“. | Atsižvelgta. |
| Jei rengiamas projektas, kuriam įgyvendinti planuojamos investicijos į registro, valstybės informacinės sistemos ar kitos informacinės sistemos kūrimą ar modernizavimą, siūlome į Įsakymo projektą įtraukti nuostatą, kad pareiškėjas turi pateikti investicijų projektą vertinti Komitetui pagal Nutarimo 3.1 ir 3.7 papunkčius ir kartu su projektiniu pasiūlymu, teikiant investicijų projektą, pateikti Komiteto vertinimo išvadą. | Atsižvelgta. |
| Jeigu yra planuojamos investicijos į informacinės sistemos kūrimą ir/ar modernizavimą, siūlome papildyti Įsakymo projektą nauju papunkčiu numatant, kad informacinės sistemos nuostatų projektas ar jų pakeitimo projektas turi būti pateiktas derinti suinteresuotoms institucijoms Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, nustatyta tvarka. | Atsižvelgta. |
| Jeigu yra planuojamos investicijos į informacinės sistemos kūrimą ir/ar modernizavimą, siūlome Priemonės projektų finansavimo sąlygų apraše numatyti šias netinkamas išlaidas:  - techninės ir programinės įrangos, kuri būtina užtikrinti duomenų perdavimą į valstybės IT paslaugų teikėjo infrastruktūrą išlaidos;  - techninės ir programinės įrangos perkėlimo į valstybės IT paslaugų teikėjo infrastruktūrą išlaidos. | Atsižvelgta. |
| Susisiekimo ministerijos 2016 m. rugpjūčio 18 d. raštas Nr. 2-2919 | Pastabų ir pasiūlymų nepateikė. |  |
| Švietimo ir mokslo ministerijos  2016 m. rugsėjo 7 d. raštas Nr. SR-3875 | Pastabų ir pasiūlymų nepateikė. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_